સતત ત્રણ જનરલ બોર્ડમાં ગેરહાજર રહેવાને કારણે કોંગી કોર્પોરેટર ધર્મિષ્ઠાબા જાડેજાને ગેરલાયક ઠેરવવા મ્યુનિ.સચિવે સરકારમાં રજૂઆત કરી હતી. જેની સામે ધર્મિષ્ઠાબાએ હાઈકોર્ટના દ્વાર ખટખટાવી રિટ પીટીશન કરી હતી જેને ફગાવી દેવાઈ હતી. આ પછી શનિવારે જનરલ બોર્ડની બેઠક મળી હોય કચેરીમાં જાય તે પહેલાં જ તેમની અટકાયત કરી લેવામાં આવતાં બઘડાટી બોલી જવા પામી હતી. કાર્યકારી પ્રમુખ મહેશ રાજપૂતે કહ્યું હતું કે પોલીસ જાણે કે ભાજપની એજન્ટ હોય તેવી રીતે વર્તન કર્યું હતું અને પુરુષ પોલીસે મહિલા કોર્પોરેટરનો હાથ પકડ્યો હતો. આ અંગે તેમણે પોલીસ કમિશનર મનોજ અગ્રવાલને એસીપી ભરત રાઠોડ સહિતના સ્ટાફ વિરુદ્ધ પગલાં ભરવા માગણી કરી હતી.